《和鹏举赴滁阳道中述怀见寄二首 其二》
元代·刘崧

峨峨北岩山，上轶雨与云。下有蕙与兰，芃芃扬秋芬。

君子在远道，怀思极忧勤。眷言感时泽，亦复伤暌分。

念兹恺惠性，化者将同薰。由来金玉姿，不如萧艾群。

逝将媲贞美，庶以怡朝曛。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。